સૂત્રોના જણાવ્યા પ્રમાણે રાતે 12.30 વાગે રિંગ સેરેમનીનું ફંક્શન પુરૂ થઈ ગયું હતું. મોટા ભાગના મહેમાનો જતા પણ રહ્યા હતા. જ્યારે અમુક નજીકના સંબંધીઓ રહ્યાં હતાં અને જમવાનું ચાલી રહ્યું હતું. તે દરમિયાન પેલેસમાં હાજર એક વેટરે એક યુવતીની છેડતી કરી હતી. વેટર સાથે ઝઘડો થતાં અન્ય 20 વેટર્સ ભેગા થઈ ગયા અને તેમણે મારઝૂડ શરૂ કરી દીધી હતી. વેટર્સ દ્વારા કરવામાં આવેલા હુમલામાં નારાયણ ગઢમાં રહેતા લલિત, સંજીવ, સુરજીત અને જ્ઞાના દેવીને ગંભીર ઈજા થઈ છે. આ દરેક લોકોને હોસ્પિટલમાં દાખલ કરવામાં આવ્યા છે. આમાંથી અમુક લોકોને ફ્રેક્ચર થયું છે. આ દરમિયાન ઈમ્પીરિયન ગાર્ડનના રોહિતને પણ ઈજા થઈ છે.